Document ID: 31998R2493

Komisijas Regula (EK) Nr. 2493/98
(1998. gada 18. novembris),
ar ko izdarīti grozījumi Regulā (EK) Nr. 2125/95, kas paredz tarifu kvotu atvēršanu un pārvaldi konservētām sēnēm
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 28. oktobra Regulu (EK) Nr. 2201/96 par augļu un dārzeņu pārstrādes produktu tirgus kopīgo organizāciju [1], kas grozīta ar Regulu (EK) Nr. 2199/97 [2] un jo īpaši tās 15. panta 1. punktu,
tā kā Komisijas Regulas (EK) Nr. 2125/93 [3], kurā jaunākie grozījumi izdarīti ar Regulu (EK) Nr. 2405/97 [4], 4. pantā ir noteikts kvotu sadalījums starp tradicionālajiem un jaunajiem importētājiem un ir definētas šīs divas uzņēmēju kategorijas, tā kā šīs sistēmas īstenošanas pieredze vairāku gadu laikā Bulgārijas, Polijas un Rumānijas gadījumā ir parādījusi, ka šo noteikumu saglabāšana nav lietderīga, jo pieprasījums pēc šo valstu izcelsmes produktiem saglabājas zem kvotās noteiktajiem daudzumiem; tā kā attiecībā uz pārējām izcelsmes valstīm būtu jāpalielina tradicionālajiem importētājiem noteiktais daudzums;
tā kā, lai veicinātu tirdzniecības darījumus un stabilizētu tirgu, būtu jāpagarina licenču derīguma termiņš, būtu jāatceļ daži nu jau novecojuši Regulas (EK) Nr. 2125/95 noteikumi un būtu jāatjaunina tās pielikums;
tā kā šajā regulā paredzētie pasākumi atbilst Augļu un dārzeņu pārstrādes produktu pārvaldības komitejas atzinumam,
IR PIEŅĒMUSI ŠO REGULU.
1. pants
Ar šo Regulu (EK) Nr. 2125/95 groza šādi:
1. Svītro 1. panta 3. punktu.
2. Regulas 3. panta 2. punktā "seši" aizstāj ar "deviņi".
3. Regulas 4. panta 1. punkta pirmo teikumu aizstāj ar šādu:
"Kopējo daudzumu, kāds saskaņā ar I pielikumu ir iedalīts Ķīnai un citām valstīm, izņemot Bulgāriju, Poliju un Rumāniju, sadala šādi:"
4. Regulas 4. panta 1. punkta a) apakšpunktā "85" aizstāj ar "95" un b) apakšpunktā "15" aizstāj ar "5".
5. Regulas 4. panta 5. punkta pirmā teikuma sākumam pievieno:
"Attiecībā uz valstīm, izņemot Bulgāriju, Poliju un Rumāniju,"
6. Regulas 5. pantu aizstāj ar šādu:
"5. pants
1. Licences pieprasījumi, ko iesnieguši tradicionālie importētāji, kuri minēti 4. panta 1. punkta a) apakšpunktā, jebkurā sešu mēnešu periodā nevar attiekties uz daudzumu, kas pārsniedz 75 % no vidējā ikgadējā importa daudzuma, kura izcelsme ir valstīs, izņemot Bulgāriju, Poliju un Rumāniju un kas saskaņā ar šo regulu ievests iepriekšējo trīs kalendāro gadu laikā.
2. Licences pieprasījumi, ko iesnieguši jaunie importētāji, kuri minēti 4. panta 1. punkta b) apakšpunktā, jebkurā sešu mēnešu periodā nevar attiekties uz daudzumu, kas pārsniedz 8 % no daudzuma, kāds iedalīts saskaņā ar minētā 4. panta 1. punkta b) apakšpunktu."
7. Regulas I pielikumu aizstāj ar šīs regulas pielikumu.
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
To piemēro no 1999. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 1998. gada 18. novembrī

Labels: 3
15
17
6